*ДО КМЕТА НА*

 *ОБЩИНА ЛЕТНИЦА*

***Д-р Красимир Джонев***

 *С копие:*

***До Общински съвет***

 ***Гр. Летница***

***Народно читалище „Цветан П.Петров-Велко-1905г.”***

***С. Крушуна, общ. Летница, обл. Ловеч***

***ГОДИШЕН ОТЧЕТ***

***За дейността на Народно читалище „Цветан П.Петров-Велко-1905г.”-***

***с. Крушуна***

***за 2019г.***

 Читалищата имат не само богата история в страната ни, но и умението да заемат своето достойно място в духовното пространство. Те осъществяват силна връзка между минало, настояще и бъдеще.

 Ето, че измина още една година от дейността на НЧ „Цветан П.Петров-Велко-1905г.”

 През изтеклата 2019г. се опитахме да проведем всички празници, включени в културния календар на общината. Превърнали сме вече в традиция празници като Трифон Зарезан, 1-ви март, 8-ми март – международния ден на жената и много други.

 През месец февруари, Трифон Зарезан се празнува от всички лозари и винари на селото. Той се празнува със зарязване на лозята и след това поради лошо време се проведе в кметството.

 Празника на жената също се проведе в кметството с празничен обяд за хората от селото.

 Трети март- освобождението на България – подготвихме презентация за децата от селото на която изнесохме в читалището.

 През лятната ваканция през месеците юли и август 2019 организирахме за децата от селото лятна занималня като се проведоха различни занимателни игри, като народна топка, федербал и др. За най-малките се проведе маратон на четене и се опитвахме и да разказваме приказки от любими детски герои.

 През месец декември на Никулден организирахме обяд за жителите на селото.

 В края на месец декември се отпразнува Коледа и Нова година - на празника имаше обяд за всички жители на селото, богата новогодишна трапеза , много музика и танци и разбира се тържеството не може да мине без да се разиграе и новогодишна томбола.

 Всички тези мероприятия бяха отпразнувани съвместно с кметството и пенсионерски клуб с. Крушуна. Няма как да не спомена и спонсорите без които не можем нищо да направим тъй като бюджета не стига до никъде , затова искам да изкажа благодарност към тях за проявеното разбиране към нас и да продължават по-нататък да ни помагат както досега.

 През 2019 г. продължихме да работим по програма „Глобални библиотеки-България” към фондация „Бил и Мелинда Гейтс”, целта на която е да улесним достъпа на информация и услуги на общността чрез мрежата на обществените библиотеки .

 Председател :……………

 /К. Гацова/